ሓጋዚ ፕሮፌሰር ቢነጋ ሃይለስላሰ፡ ሙሁር ማሕበራዊ ዕዮ እዩ። ማሕበረሰባዊ ባህሪ መሰረቱ ናይ ውልቀሰባት ባህሪ እንተኾነ'ውን ካብኡ ግን ኣዐርዩ ዝተፈለየ'ዩ ይብል። ብባህሪኦም ውልቀሰባት ብዝመረጹዎ መገዲ እንትኸዱ፡ ማሕበረሰባዊ ባህሪ ግን፡ ማሕበራዊ ስነልቦና ዝዓብለሎ ርድኢት ማሕበረሰብ ጎሊሑ ዝወጽአሉ ስለ ዝኾነ፡ ብዙሓት ዝተሰማምዐሉ ሕብረተሰብ ሓደ ናይ ምንባረይ ምልክት እዩ ኢሉ ዝወስዶ ማሕበራዊ መስተጋብር እዩ። ማሕበረሰባዊ ባህሪ [ሶሻል ብሄቭየር]፡ ሓቢሩና ዝጸንሐን ውልቀሰብ ኣብ ምምሃርን ማሕበረሰብ ኣብ ምምሃርን ዘሎ ሚዛን ዝተፈላለየ ስለ ዝኾነ፡ ኣብ ሓጺር እዋን ምልዋጥ ኣዝዩ ከቢድ እዩ፤ ብዙሕ ጻዕሪ ክሓተና እዩ። ባህሪ ውልቀሰብ ንምልዋጥ፡ መተባብዒ ዝኾኑ ነገራትን ናይ ሕጊ ቅጽዓትን ብምትግባር ብቐሊሉ ከተተግብሮ ትኽእል ኢኻ። ሓደ ሰብ ዘየድሊ ባህሪ ከወግድ ተደላዪ ባህሪ ከማዕብል ምስ ዝድለ መስርሕ ምቕያር ባህሪ ዝኮነ፡ "ፓኒሽመንት ኣፕሊኬሽን' ክትጥቀም ትኽእል ኢካ። ኣብ ሕሱም እዋን ኮሮናቫይረስ፡ ተስፋ ዝህቡ ሓሙሽተ ተርእዮታት ዘሰንብድ ፍጥነት ዝርግሐ ኮሮናቫይረስ ማሕበራዊ ምርሕሓቕን ርእስኻ ምግላልን እንታይ እዩ?
